Z prieskumu MALL.SK vyplýva, že väčšina Slovákov plánuje nakúpiť 5 - 15 darčekov. Muži nakupujú menej darčekov ako ženy a najväčšia nádielka darčekov je v rodinách s malými deťmi. Ženy sú okrem kvantity aj štedrejšie a za darčeky minú viac peňazí. V priemere ale Slováci svoju peňaženku odľahčia vianočnými nákupmi o 200 - 400 Eur.
Myslíme aj na seba
Viac ako štvrtina Slovákov každoročne urobí na Vianoce radosť aj sama sebe. Jedná sa najmä o vysnívané módne kúsky či hry. Ak práve nad niečím takým rozmýšľate, teraz je tá správna chvíľa - odmeňte sa a prihodťe k darčekom pre blízkych aj nejakú drobnosť pre seba.
Slováci najčastejšie nakupujú darčeky pre:
- rodičov a starých rodičov,
- partnera alebo partnerku,
- súrodencov,
- najbližších priateľov.
Kedy začínajú Slováci s vianočnými nákupmi?
Kto by mal rád tlačenice v obchodoch a nákupných centrách? Slováci sa ale nákupného zhonu neboja. Len 23 % opýtaných nakupuje darčeky v predstihu a začína s vianočným ošiaľom už v septembri. Najčastejšie začíname darčeky vyberať:
- začiatkom novembra, aby sme všetko načas stihli,
- 33 % nakupuje pravidelne až niekoľko dní pred Vianocami,
- 41 % si vianočné darčeky rozdelí na etapy – niektoré kúsky nakúpi v predstihu, väčšinu však v decembri.
Na nákupy na poslednú chvíľu sú špecialisti muži - až 76 % necháva vianočnú výpravu za darčekmi prevažne na december a dokonca 38 % z nich nakupuje výhradne pár dní pred Štedrým dňom. Ženy sa chcú vyhnúť nákupnému stresu a nakupujú radi s predstihom – až 31 % opýtaných si odbije vianočné nákupy už v septembri.
Náš tip: Až 12 % Slovákov kupuje niektoré darčeky až po Vianociach, v čase výpredajov. Ak nemáte financie nazvyš, darujte pod stromček napríklad ručne vyrobený darčekový poukaz a samotný darček kúpite až po Vianociach.
Online nákupy sú čoraz populárnejšie
Čím bližšie sú Vianoce, tým sú obchody plnšie. Ideálnym riešením je nakupovanie darčekov z pohodlia domova – o internetových vianočných nákupoch uvažuje 70 % Slovákov. Online nákupy sú populárnejšie u žien a to najčastejšie vo veku od 30 – 39 rokov.
Podľa prieskumu MALL.SK nakupujú elektroniku cez internet častejšie muži, ženy si zas radi objednávajú kozmetiku a drogériu, hračky, knihy či oblečenie.
Ako ste na tom s nákupom vianočných darčekov vy? Ak ešte nemáte nakúpené všetky alebo vám chýba vianočná inšpirácia, vyskúšajte nášho darčekového poradcu.